英國前首相戴卓爾夫人1984年12月19號喺北京簽署《中英聯合聲明》後隨即訪港，並同當時嘅行政立法兩局嘅非官守議員會面，英國國家檔案館（National Archives）解密嘅訪港準備文件，列出戴卓爾夫人會見時嘅講話重點。戴卓爾夫人指中國視《聲明》為有法律效力嘅協議，表明如中國違反《聲明》，英國喺1997年後亦有權提出，而且強調會毫不猶豫噉提出（Britain has the right to raise any breaches with China after 1997. We would not hesitate to do so.）。